
ŠAKIŲ RAJONO SAVIVALDYBĖS TARYBA

SPRENDIMAS
DĖL TARNYBINIO ATLYGINIMO VILMAI BIELSKIENEI NUSTATYMO 
2015 m. sausio 29 d. Nr. T-

Šakiai

Vadovaudamasi Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 4 punktu ir Lietuvos Respublikos Socialinės apsaugos ir darbo ministro 2009 m. sausio 20 d. įsakymu Nr. A1-22 „Dėl Socialinių paslaugų srities darbuotojų darbo apmokėjimo tvarkos aprašo patvirtinimo“ patvirtinto Socialinių paslaugų srities darbuotojų darbo apmokėjimo tvarkos aprašo II skyriaus 5 punktu, rajono savivaldybės taryba nusprendžia,

nustatyti nuo 2015 m. sausio 1 d. Šakių socialinių paslaugų centro direktorei Vilmai Bielskienei tarnybinio atlyginimo koeficientą - 21,5 (koeficiento pagrindu imama Lietuvos Respublikos Vyriausybės nutarimu patvirtinta bazinė mėnesinė alga).

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO  

„DĖL TARNYBINIO ATLYGINIMO VILMAI BIELSKIENEI NUSTATYMO“ PROJEKTO

2015 m. sausio 21 d. Nr. VL-79

Šakiai

1. Parengto projekto tikslai ir laukiami rezultatai: bus nustatytas Šakių socialinių paslaugų centro direktorės tarnybinio atlyginimo koeficientas.


2. Projekto rengimo metu gauti specialistų vertinimai ir išvados:---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą.: --- 


4. Kiti, projektų rengėjų nuomone, reikalingi paaiškinimai: Šakių socialinių paslaugų centro direktorės tarnybinio atlyginimo koeficientas šiuo metu - 19,5. Vadovaujantis Socialinės apsaugos ir darbo ministro įsakymu patvirtintomis socialinį darbą dirbančių asmenų darbo užmokesčio reglamentavimo nuostatomis, maksimalus darbo užmokesčio koeficientas – 23,19. Siūlome padidinti darbo užmokesčio koeficientą, atsižvelgiant į įstaigos vadovės dalyvavimą projekte, sėkmingą licencijos įsigijimą ir kt.

Administracijos direktorius 


Juozas Puodžiukaitis

